SARL-NUUS - SONDAG 26 OKTOBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
skakels soos aangedui. Vir oudio via Echolink koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB, asook op 51,400, 438,825 
en 1 297 MHz FM in die Pretoria-gebied. (Ander nuuslesers verander soos 
toepaslik). 


In die nuus vandag; 

OPROEP OM NOMINASIES VIR RAADSLEDE 

OPROEP OM MOSIES EN AGENDA-ITEMS 

SPESIALE PRESIDENTSNET VIND VOLGENDE SONDAG PLAAS 
SARL-LIDMAATSKAP BEREIK DIE 1300-KERF 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


OPROEP OM NOMINASIES VIR RAADSLEDE 


Tydens die Algemene Jaarvergadering van die Suid-Afrikaanse Radioliga tree 
alle raadslede uit en moet `n nuwe raad verkies word. Dienende raadslede mag 
herkies word indien hulle genomineer word. Nominasies word nou ingewag en 
sluit op 30 November 2008. 


Nominasies moet skriftelik aan die Sekretaris ingedien word en moet onderteken 
word deur n Voorsteller en Sekondant, wat opbetaalde lede van die SARL moet 
wees. Die dokument moet die volle naam, roepsein en adres van die kandi- 
daat verstrek en n verklaring deur die kandidaat dat hy of sy gewillig is om 
op die Raad te dien, moet ingesluit wees. n Uiteensetting met besonderhede 
van die spesifieke kwalifikasies, vermêens en lidmaatskap van enige verwante 
Amateurradio-organisasies van die kandidaat moet ook verstrek word. Slegs 
opbetaalde lede mag genomineer word. 


Nominasies moet die Sekretaris nie later nie as 30 November bereik en mag 
gefaks word aan 088 011 675 2793; of ondertekende dokumente mag geskandeer 
word en per e-pos gestuur word aan secretary@sarl.org.za. 


OPROEP OM MOSIES EN AGENDA-ITEMS 


Hierdie is n vroeë kennisgewing van 'n oproep om mosies en agenda-items vir 
bespreking tydens die Algemene Jaarvergadering wat op 25 April 2009 gehou 
sal word. Die sluitingsdatum vir indiening is 31 Januarie 2009. 


RTA-DATUM VIR WES-KAAP VERANDER 


Die datum vir die Radiotegnologie-in-Aksie-simposium in die Wes-Kaap is ve- 
rander van 15 Augustus na 23 Augustus on botsing met die Vuurtoringnaweek 
te vermy. Die finale datums is: 


Gauteng 9 Mei 2009; KwaZulu-Natal 30 Mei 2009; Oos-Kaap 20 Junie 2009; 
Wes-Kaap 23 Augustus 2009. 


SPESIALE PRESIDENTSNET VIND VOLGENDE SONDAG PLAAS 


n Spesiale Presidentsnet word op Sondag 2 November gehou met die twee 
afgevaardigdes wat Suid-Afrika later in November by die IARU se Streek 1- 
konferensie gaan verteenwordig. Die afgevaardigdes sal die verskillende agen- 
dapunte waaroor gestem moet word, bespreek en u inset vra. Klubs wat hul 
herhalers wil koppel aan die konferensiebediener moet nie later as komende 
Woensdag n versoek daarvoor rig aan armi@sarl.org.za. 


RAE-UITSLAE SAL SO GOU MOONTLIK AANGEKONDIG WORD 


Die RAF-uitslae sal ongeveer drie weke neem om vrygestel te word. Die SARL 
versoek graag dat alle betrokkenes geduld beoefen. 


Ons besef dat almal baie angstig is om hul uitslae so gou moontlik te kry en 
ook om te begin uitsaai. 


Individuele uitslae sal nie vrygestel word nie. Alle uitslae sal gelyktydig bekend 
gemaak word. Ons bedank graag almal vir hul geduld. 


SARL-LIDMAATSKAP BEREIK DIE 1 300-KERF 


Op Vrydag het die SARL se ledetal gestaan op 1 312. Met sowat twee maande 
oor tot die einde van die jaar moet ons daarna mik om 1 400 te oorskry. Indien u 
nog nie hernu het nie, doen asseblief nou so en indien u nognie n lid is nie, sluit 
nou aan by die nasionale liggaam vir Amateurradio. Besoek www.sarl.org.za 
vir besonderhede en die aansoekvorm. Ons wil graag u naam tydens komende 
SARL-nuusuitsendings noem. 


Hierdie week verwelkom ons die volgende nuwe lede: 


Z7SL569, Peter Hasert; 7SL570, Cornelius Arlow; 7SL572, Steven Lawrence; 
ZSL575, Paul von Spronsen; ZSL576, James Durand. 


Dankie dat u aangesluit het. Neem asseblief deel aan ons aktiwiteite. 
NEEM KENNIS DAT ONS STANDARD BANK-REKENING GESLUIT IS 


Neem asseblief kennis dat die SARL se Standard Bank-rekening nou gesluit is. 
Gebruik asseblief slegs die ABSA-rekening. Die rekeningnommer by ABSA is 


A071 588 849. Die takkode is 632 005. Sluit asseblief u roepsein of volle naam 
by alle transaksieverwysings in. 

RUIMTEWEEKSLAGSPREUK WORD ONTSYFER 

Lettergroepe van die “Ruimteweekslagspreuk” is aan Hal, ZSGWB, Roy, Z4S6MI, 
en Eddie, ZS6BNE, gegee. Kontak is deur middel van die AO-51 satelliet met 
hierdie stasies gemaak en die lettergroepe is oorgedra deur die fonetiese alfa- 
betkode. Volgens Eddie, ZS6BNE, het drie amateurs die slagspreuk ontsyfer. 
Hulle is Roy, ZS6MI, Henry, ZS5HR, en Paul, ZS6HO. Die slagspreuk was “Mov- 
ing silently forever listening”, en dis wat satelliete inderdaad doen. Welgedaan 
aan dié drie. Die oefening het heelwat nuwelinge met die AO-51-satelliet laat 
kennis maak en ander laat nader staan wat lanklaas satelliete gebruik het. 


KONSEP 2009 SARL KOMPETISIEHANDBOEK BESKIKBAAR 


Die 2009 SARL Kompetisiehandboek en 2009 Dagboek van Gebeure is in kon- 
sepvorm beskikbaar vir aflaai by www.sarl.org.za. Radioamateurs en klubs word 
versoek om die Kompetisiehandboek deur te werk en enige kommentaar en 
voorstelle aan die betrokke kompetisiekomitee te stuur. Veranderings aan die 
Dagboek van Gebeure moet aan zsdbs@netactive.co.za gestuur word. Dit moet 
teen 15 November 2008 afgehandel wees. 


KOMPETISIE-UITSLAE 


Die voorlopige uitslae van die Lente @RP-kompetisie is bekend gemaak. Vyftien 
kompetisielogs en twee kontrolelogs is ontvang. 


1 Watt-klas 


1ste Andre van Deventer, ZS2BK 9000 punte; 2de Jan Botha, ZS4JAN 5 800 
punte. 


5 Watt-klas 


1ste Rhynhardt Louw, ZS6DXB 828 punte; 2de Byron Engler, ZR5KH 736 
punte; 3de Gary Potgieter, ZS5NK 704 punte. 


Die voorlopige uitslae van die tweede been van die SARL BHF/UHF-kompetise 
is bekend gemaak. Ses kompetisielogs en een kontrolelog is ontvang. 


Multi-operateur-veldstasies 
Pretoria ARK, ZS6PTA 288 038 punte. 
Enkeloperateur-vastestasie 


1ste Willem Badenhorst, ZS6WARB 32 050 punte; 2de Marius Preston, ZSAMP 
28 637 punte; 3de Andre Botes, ZS2ACP 21 516 punte; dde Pieter Jacobs, 
ZS6XT 12 518 punte; 5de Paul Smit, ZSONK 4 724 punte. 


'n Kontrolelog is vanaf A1 Akers, ZS2U, ontvang. 
HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees tot 27 Oktober. Daarna sal dit toeneem tot onrustige vlakke bereik 
word. Die voorspelde effektiewe sonvlektelling sal gedurende die komende week 
minder as 5 wees. Die verwagte DX-toestande is goed vir die noordelike rigtings 
maar vrotterig vir die hoofsaaklik noordwestelike paaie. 


20 m is die beste keuse vir DX met moontlike 15- en 20 m-openinge vanaf 14:00 
SAT na Indië. Kontakte met Nieu-Seeland gaan baie uitdagend wees. Vanaf 
06:00 is daar moontlike 20 m-openinge na Australië. Kontakte met Peru is om 
08:00 vir `n kort rukkie op 20 m moontlik. Brasilië kan waarskynlik vanaf 14:00 
op 15 m gewerk word. Vanaf ongeveer 16:00 is daar moontlike goeie 15- en 20 
m-openinge na Europa. Kontakte met die VSA se Ooskus is om 18:00 op 15 m 
moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse. Met somer hier kan die donderstorms en statiese 
geraas n bietjie uitdagend wees. 


Onthou dat hierdie net `n voorspelling is en dat HF jou altyd nog steeds kan 
verras. Skakel jou stel aan, luister en roep ook C@ om seker te maak dat jy deel 
van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


1 November Pretoria Amateurradioklub snuffelmark; 2 November Presi- 
dentsnet; 15 November Sluitingsdatum vir leerders se opstelkompetisie “Mens- 
dom se bewoning van die maan: kan Amateurradio `n rol speel?”; 15 November 

Sluitingsdatum vir insending van kommentaar oor die kompetisiehandboek; 
29 November Kursus oor gebruik van PIC's; 30 November Nominasie vir 
raadslede moet in wees; 31 Januarie 2009 Mosies en agenda-items moet in 
wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 


skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RG, saamgestel is. 


`n Voorspoedige week word aan almal toegewens, 73. 


/EX 


